

VLADA REPUBLIKE HRVATSKE

Zagreb, 25. lipnja 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo rada i mirovinskoga sustava |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o prihvaćanju Izvješća o do sada poduzetim mjerama za očuvanje radnih mjesta te planiranim mjerama za iduće razdoblje |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

  Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), Vlada Republike Hrvatske je na sjednici održanoj 25. lipnja 2020. godine donijela

**Z A K L J U Č A K**

Prihvaća se Izvješće o do sada poduzetim mjerama za očuvanje radnih mjesta te planiranim mjerama za iduće razdoblje, u tekstu koji je Vladi Republike Hrvatske dostavilo Ministarstvo rada i mirovinskoga sustava aktom, KLASA: 023-01/20-01/118, URBROJ: 524/5-20-1 od 25. lipnja 2020. godine.

KLASA:

URBROJ:

Zagreb,

PREDSJEDNIK

                                                                                                                                                                                                         mr. sc. Andrej Plenković

**O b r a z l o ž e nj e**

Vlada Republike Hrvatske pravovremeno je uspostavila mehanizme kako bi se očuvala radna mjesta i spriječila otpuštanje radnika - Potpore za očuvanje radnih mjesta u djelatnostima pogođenim Koronavirusom (COVID-19).

Provedba potpore započela je 23. ožujka 2020. te je obuhvatila razdoblje od ožujka do svibnja 2020., a nastavit će se provoditi i dalje. Nadalje, za naredno razdoblje predviđeno je korištenje Potpore za očuvanje radnih mjesta – skraćeno radno vrijeme. Time će se zbog poteškoća u poslovanju i pada poslovnih aktivnosti poslodavcima omogućiti skraćivanje radnog vremena i sufinanciranje razmjernog dijela plaće sukladno skraćenom radnom vremenu.

Ovim mjerama Vlada Republike Hrvatske na vrijeme poduzima sve potrebne aktivnosti u cilju zaštite radnika i tržišta rada te donosi stabilnost za naredni period za sve poduzetnike koji su pogođeni problemima na tržištu RH i svijeta uzrokovanih krizom zbog COVID 19 virusa, prvenstveno u svrhu očuvanja radnih mjesta te gospodarske aktivnosti na nivou Republike Hrvatske.